ალბერტო ტარანტინი

ალბერტო სესარ ტარანტინი (ესპ. Alberto César Tarantini; დ. 3 დეკემბერი, 1955, ესეისა, არგენტინა) — არგენტინელი ფეხბურთელი, მცველი. 1978 წლის მსოფლიო ჩემპიონი არგენტინის ეროვნული ნაკრების შემადგენლობაში. 1982 წლის ესპანეთის მსოფლიო ჩემპიონატის მონაწილე. ტარანტინი თავის პირველ — 1973 წლის საფეხბურთო სეზონს არგენტინის პრიმერა დივიზიონის მონაწილე „ბოკა ხუნიორსში“ ატარებს, რომლის შემადგენლობაში პირველად 1973 წლის 8 ივლისს მეტროპოლიტანოს ტურნირის საშინაო მატჩში „როსარიო სენტრალის“ წინააღმდეგ თამაშობს. შეხვედრა მასპინძელთა გამარჯვებით მთავრდება (2–0). საერთო ჯამში 1973 წელს არგენტინის ჩემპიონატის 25 კალენდარული მატჩის გარდა (აქედან 13 შეხვედრა მეტროპოლიტანოს და 12 — ნასიონალის ტურნირის ფარგლებში), კიდევ 10 ამხანაგურ შეხვედრაში იღებს მონაწილეობას, რომელთა შორის აღსანიშნავია ესპანეთის საერთაშორისო საფეხბურთო ამხანაგური ტურნირი — ე. წ. „მზიური სანაპიროს თასი“ (ესპ. Trofeo Costa del Sol), რომელიც ანდალუსიაში, ესპანეთის ხმელთაშუაზღვისპირეთის სამხრეთ საკურორტო რეგიონის საპორტო ქალაქ მალაგაში 1961 წლიდან ეწყობა. პირველი ნახევარფინალური მატჩი 10 აგვისტოს ადგილობრივ „მალაგასთან“ იმართება და მასპინძელთა გამარჯვებით სრულდება (4–2). 12 აგვისტოს, მესამე ადგილისთვის შეხვედრაში „ბოკა“ „ესპანიოლს“ უპირისპირდება, რომელიც თავის მხრივ „ცრვენა ზვეზდასთან“ თმობს ნახევარფინალს. შეხვედრა, რომელიც პირველზე უხვგოლიანი და სანახაობრივი გამოდგა — „ბოკას“ გამარჯვებით სრულდება (4–3). 1973 წლის სეზონში „ბოკა“ არგენტინის პრიმერის მეტროპოლიტანოს ჩემპიონატის 13 მატჩიდან სამ შეხვედრას თმობს, ხოლო ნასიონალის ჩემპიონატის 12 შეხვედრიდან — ხუთს. ამრიგად, საერთო ჯამში ეროვნულ ჩემპიონატში მეორე ადგილს იკავებს. 1974 წლის მეტროპოლიტანოს დასაწყისის პირველ ორ შეხვედრაში „ბოკა“ არგენტინული ფეხბურთის ორი გრანდის — „რივერ პლეიტის“ და „ესტუდიანტესის“ ზედიზედ დამარცხებას ახერხებს. 3 თებერვალს სეზონის პირველი ტურის მატჩში იგი „რივერს“ უპირისპირდება და შეხვედრას შთამბეჭდავი ანგარიშით იგებს (5–2). მომდევნო ტურში კი „ესტუდიანტესთან“ იმარჯვებს, ამჯერად შედარებით მოკრძალებული ანგარიშით (2–0). როსარიოს „ნიუელს ოლდ ბოისთან“ მესამე ტურის გასვლით მატჩში მიღწეული ფრის (2–2) და მეოთხე ტურში ვილა-კრესპოს „ჩაკარიტასთან“ მოგებული საშინაო შეხვედრის შემდეგ ტარანტინის გუნდი არგენტინის პრიმერის მესამე გრანდს — აველიანედას „ინდეპენდიენტეს“ უგებს გასვლით თამაშს — (1–0). ამრიგად, 1974 წელს ქვეყნის პირველობის 40 კალენდარული მატჩის გარდა (აქედან 16 შეხვედრა მეტროპოლიტანოს და 24 — ნასიონალის ფარგლებში), კიდევ 20 ამხანაგურ შეხვედრაში იღებს მონაწილეობას. მესამე ადგილი, რომელსაც გუნდი ამჯერად ჩემპიონატში იკავებს, მომავალი წარმატებების ერთგვარი „პრელუდიაა“ — ნასიონალის და მეტროპოლიტანოს ჩემპიონობას გუნდს მხოლოდ ერთი სეზონი აშორებს. ტარანტინი „ბოკაში“ 1977 წლის ჩათვლით თამაშობს. მის რიგებში 1976 წელს ნასიონალის და მეტროპოლიტანოს გამარჯვებული, ხოლო 1977 წელს — ლიბერტადორესის თასის მფლობელი ხდება. 1978–1979 წლის სეზონს ინგლისის „ბირმინჰემ სიტიში“ აგრძელებს. შემდეგ, სამშობლოში ბრუნდება და „ტალერესს“ უერთდება. მათთან ერთად ჩემპიონატის 13 მატჩში იღებს მონაწილეობას. 1980–1983 წლებში არგენტინის ერთ-ერთი ყველაზე უფრო ძლიერი და პოპულარული გუნდის — ბუენოს-აირესის „რივერ პლეიტის“ ღირსებას იცავს, რომლის შემადგენლობაში 1980 წელს მეტროპოლიტანოს, ხოლო 1981 წელს ნასიონალის გამარჯვებული ხდება. 1983–1984 წლებში საფრანგეთის „ბასტიაში“ აგრძელებს კარიერას. ამ გუნდის მაისურით, საფრანგეთის საფეხბურთო ჩემპიონატის 29 შეხვედრაში იღებს მონაწილეობას (ერთი გოლი). 1984–1988 წლებში მეორე ფრანგული კლუბის — „ტულუზას“ ღირსებას იცავს (130 მატჩი და 8 გოლი). საფეხბურთო კარიერას 1989 წელს — შვეიცარიის „სანქტ-გალენში“ ასრულებს. 1974–1982 წლებში არგენტინის ეროვნული ნაკრების ღირსებას იცავს, რომლის შემადგენლობაში 61 შეხვედრას ატარებს და 1 ბურთი გააქვს. 1975 წელს არგენტინის ახალგაზრდული (23 წლამდე) ნაკრების რიგებში, ხორხე ვალდანოს, ამერიკო გალიეგოსა და სხვებთან ერთად ტარანტინი ტულონის საერთაშორისო ტურნირის გამარჯვებული ხდება, სადაც არგენტინა ჯერ უნგრეთის, შემდეგ მექსიკის და ბოლოს, ფინალში — საფრანგეთის ახალგაზრდულ ნაკრებს ამარცხებს (1–0). გამარჯვების მომტანი ერთადერთი გოლი მომავალ 1986 წლის მსოფლიო ჩემპიონს — ხორხე ვალდანოს გააქვს. საყურადღებოა რომ ამ გუნდსაც, ისევე როგორც 1978 წლის მუნდიალის ტრიუმფატორ არგენტინის ეროვნულ ნაკრებს — სესარ ლუის მენოტი უდგას სათავეში. ეროვნული ნაკრების რიგებში მინდორზე პირველად რუმინეთის ნაკრებთან 1974 წლის 22 აპრილს, ბუენოს-აირესში გამართულ საერთაშორისო ამხანაგური მატჩის დროს გამოდის. ნაკრებში მისი სადებიუტო შეხვედრა არგენტინელთა გამარჯვებით (2–1) სრულდება. მომდევნო 1975 წელს მას ნაკრების შემადგენლობაში აღარ იძახებენ. ამ წელს იგი „ბოკა ხუნიორსის“ რიგებში არგენტინის ჩემპიონატის 48 შეხვედრას თამაშობს და გუნდთან ერთად მესამე ადგილს იკავებს. 1976 წლიდან კვლავ იწვევენ ეროვნულ გუნდში. მისი მონაწილეობით გამართული 12 საერთაშორისო შეხვედრიდან 1976 წელს არგენტინის ნაკრები ორ შეხვედრას მართავს პარაგვაის ეროვნულ ნაკრებთან ატლანტიკის თასის გათამაშების ფარგლებში — 25 თებერვალს ასუნსიონში და 28 აპრილს ბუენოს-აირესში. პირველი მატჩი არგენტინელთა გამარჯვებით (3–2), ხოლო მეორე შეხვედრა ფრედ (2–2) მთავრდება. ორჯერ ხვდება (ასევე ატლანტიკის თასზე) ბრაზილიის ეროვნულ გუნდსაც — ბუენოს-აირესში 27 თებერვალს და რიო-დე-ჟანეიროში 19 მაისს. ორივე მატჩს ბრაზილიელები იგებენ — 2–1 და 2–0. ასევე, ორ ამხანაგურ საერთაშორისო შეხვედრას მართავს საბჭოთა ნაკრებთან — 20 მარტს კიევში (1–0 სტუმართა სასარგებლოდ) და 28 ნოემბერს ბუენოს-აირესში (0–0). ორჯერ ხვდება პერუს ეროვნულ ნაკრებს რამონ კასტილიას თასზე — 28 ოქტომბერს ლიმაში და 10 ნოემბერს ბუენოს-აირესში. ორივე მატჩს არგენტინელები იგებენ — 3–1 და 1–0. ამას გარდა, თითოჯერ ხვდება პოლონეთის, უნგრეთის, ურუგვაის და ჩილეს (კარლოს დიტბორნის თასზე) ეროვნულ გუნდებს. საყურადღებოა, რომ იგი ყველა ამ შეხვედრას შეუცვლელად თამაშობს. ტარანტინი ეროვნული ნაკრების ძირითად შემადგენლობაში ადგილს გუნდის ერთ-ერთი ლიდერის და ყოფილი კაპიტნის — ხორხე ომარ კარასკოსას წასვლის შემდეგ იმკვიდრებს. მიუხედავად იმისა, რომ 1978 წლის მსოფლიო ჩემპიონატზე იგი ეროვნული ნაკრების ფეხბურთელებს შორის ყველაზე ახალგაზრდაა, მენოტი მას ყველა შეხვედრის ძირითადში აყენებს, სადაც ასევე შეუცვლელად თამაშობს ჩემპიონატის შვიდივე მატჩს. სწორედ ამ მუნდიალზე, პერუს წინააღმდეგ გამართულ ფინალის წინა, გადამწყვეტ მატჩში გააქვს მას თავისი ერთადერთი სანაკრებო გოლი. თავის ბოლო შეხვედრას „ალბისელესტეს“ რიგებში ესპანეთის 1982 წლის მუნდიალზე მეორე რაუნდის C ჯგუფში — ბრაზილიელთა წინააღმდეგ მართავს. ეს დრამატული შეხვედრა, რომელსაც ფეხბურთის ბევრი სპეციალისტი მსოფლიო თასზე გამართულ მატჩებს შორის ერთ-ერთ საუკეთესოდ მიიჩნევს — ბრაზილიელთა გამარჯვებით (3–1) სრულდება. ტარანტინიმ მსოფლიო ჩემპიონატების 12 შეხვედრაში მიიღო მონაწილეობა და ერთი გოლი გაიტანა. ქვემოთ მოყვანილია როგორც არგენტინის, ასევე, ესპანეთის მსოფლიო ჩემპიონატების მატჩები ალბერტო ტარანტინის მონაწილეობით. არგენტინის მსოფლიო ჩემპიონატის მატჩები ალბერტო ტარანტინის მონაწილეობით ესპანეთის მსოფლიო ჩემპიონატის მატჩები ალბერტო ტარანტინის მონაწილეობით ბოკა ხუნიორსი მეტროპოლიტანო: 1976 ნასიონალი: 1976 ლიბერტადორესის თასი: 1977 რივერ პლეიტი მეტროპოლიტანო: 1980 ნასიონალი: 1981 არგენტინა მსოფლიო ჩემპიონი: 1978 მსოფლიო ჩემპიონატის სიმბოლური ნაკრების წევრი: 1978 არგენტინის ყველა დროის სიმბოლური ნაკრების წევრი: 2015 გოდუაძე, ლაშა., მსოფლიო თასის ისტორია (1930–2010) / ჯანთიშვილი, გ., თბ.: მსოფლიო სპორტი, 2010. — გვ. 86–91, 346. 496 გვ. კაკაბაძე, მიხეილ., არგენტინის ცის ქვეშ, თბ.: საქ. კპ ცკ-ის გამ-ბა, 1979. — გვ. 72, 95, 97. 118 გვ. კაკაბაძე, მიხეილ., ოქროს ქალღმერთიდან ფიფა-ს თასამდე, თბ.: საქ. კპ ცკ-ის გამ-ბა, 1981. — გვ. 242–243, 251–252. 272 გვ. ფანჯიკიძე, გურამ., არგენტინა, არგენტინა!, თბ.: საბჭ. საქართველო, 1979. — გვ. 27, 89. 92 გვ. ფანჯიკიძე, გურამ., ფორცა, იტალია!, თბ.: საბჭ. საქართველო, 1982. — გვ. 241. 294 გვ. Robinson, Michael; Hope-Smith, R. G., Soccer: The International Line-ups & Statistics Series; Argentina 1971-1997, Soccer Books Ltd, 1998. ვიკისაწყობში არის გვერდი თემაზე: ალბერტო ტარანტინი FIFA Tournaments · Players & Coaches · Alberto Tarantini Alberto Tarantini: "Tener el trofeo es como tener el mundo en las manos" Argentina · World Cup · Argentina National Team Players 1964–1998 Argentina National Team · Unofficial Matches · Match Details ↑ Ezeiza es una ciudad del Gran Buenos Aires ↑ Alberto Tarantini: „Tener el trofeo es como tener el mundo en las manos“. ↑ Argentine Squads in the World Cups (World Cup 1978). ↑ 43 campeones del mundo. El mapa demográfico del fútbol argentino. დაარქივებულია ორიგინალიდან — 2021-02-14. ციტირების თარიღი: 2022-04-08. ↑ Sitio Web Oficial del Club Atlético Boca Juniors ↑ Boca Juniors 2–0 Rosario Central (Torneo Metropolitano 1973) ↑ Trofeo Costa del Sol – Ciudad de Málaga 1961–2017 ↑ Malaga Espana 4–2 Boca Juniors (Trofeo Costa del Sol 1973) ↑ Espanyol Espana 3–4 Boca Juniors (Trofeo Costa del Sol 1973) ↑ Birmingham City FC. Official Website of the Birmingham City FC. bcfc.com. ↑ Sitio Web Oficial del Club Atlético Talleres (Córdoba) ↑ Sitio Web Oficial del Club Atlético River Plate ↑ Sporting Club de Bastia. Site officiel du SC Bastia. sc-bastia.corsica ↑ Site officiel du Toulouse Football Club. tfc.info. ↑ Official Website of the Fussballclub St. Gallen 1879. fcsg.ch. ↑ Argentina National Team Players 1964–1998 ↑ Argentina — Alberto César Tarantini ↑ Alberto César Tarantini at National Football Teams ↑ Tournoi Espoirs de Toulon 1975. RSSSF ↑ L’Argentine de Luis César Menotti, pour sa première participation, s’impose face à la France. ↑ César Luis Menotti Profile (Coaching history at FIFA Tournaments) ↑ César Luis Menotti. footballdatabase.eu. ↑ Copa del Atlántico 1976. RSSSF ↑ Argentina – Record against Paraguay. worldfootball.net. ↑ Copa del Atlantico. Paraguay 2–3 Argentina (26 February 1976) ↑ Copa del Atlantico. Argentina 2–2 Paraguay (28 April 1976) ↑ Copa del Atlantico. Argentina 1–2 Brazil (27 February 1976) ↑ Argentina 1–2 Brazil (27 February 1976, Buenos Aires) ↑ Copa del Atlantico. Brazil 2–0 Argentina (19 May 1976) ↑ Brazil 2–0 Argentina (19 May 1976, Rio de Janeiro) ↑ USSR 0–1 Argentina (20 March 1976) ↑ Argentina 0–0 USSR (28 November 1976) ↑ Copa Ramón Castilla ↑ Poland 1–2 Argentina (24 March 1976) ↑ Copa Carlos Dittborn ↑ Jorge Carrascosa nadur.net. ↑ „ესტადიო ხოსე ამალფიტანი“ (ესპ. Estadio José Amalfitani). Estadio José Amalfitani velezsarsfield.com.ar ↑ Argentina 2–1 Romania (22 April 1974) ↑ „ესტადიო დეფენსორეს დელ ჩაკო“ (ესპ. Estadio Defensores del Chaco). Estadio Defensores del Chaco ↑ Paraguay 2–3 Argentina (26 February 1976) ↑ „ესტადიო მონუმენტალი“, იგივე „მონუმენტალ დე ნუნიესი“ (ესპ. Monumental de Núñez); ამჟამად — „ესტადიო მონუმენტალ ანტონიო ვესპუჩიო ლიბერტი“ (ესპ. Estadio Monumental Antonio Vespucio Liberti). Estadio Monumental ↑ Argentina 1–2 Brazil (27 February 1976) ↑ Copa Carlos Dittborn 1976 ↑ La Selección Argentina (Partidos de la Selección desde el 401 hasta el 500) ↑ Argentina national Team archive (1971–1980) ↑ The 75th anniversary of Real Madrid. Argentina 1–1 Iran (22 March 1977) ↑ Copa Félix Bogado. RSSSF ↑ Argentina 0–0 Netherlands (22 May 1979) ↑ Italy v Argentina (26 May 1979) ↑ „ლენსდაუნ როუდი“. Lansdowne Road Stadium (Ballsbridge, Dublin 4, Ireland) ↑ Republic of Ireland 0–0 Argentina (29 May 1979) ↑ „ჰემპდენ პარკი“. Hampden Park, Glasgow ↑ Scotland 1–3 Argentina (02 June 1979) ↑ Argentina 1–2 Rest of the World (25 June 1979) ↑ FIFA XI 2–1 Argentina (25 June 1979) ↑ England 3–1 Argentina (13 May 1980) ↑ Republic of Ireland 0–1 Argentina (16 May 1980) ↑ „ესტადიო სენტენარიო“. Estadio Centenario ↑ Argentina 2–1 West Germany (01 January 1981) ↑ Argentina 1–1 Brazil (04 January 1981) ↑ მსოფლიო ჩემპიონატი 1978 ↑ მსოფლიო ჩემპიონატი 1982 ↑ Alberto Tarantini in the World Cups ↑ Historia de Boca Juniors ↑ Copa Libertadores de América 1977 ↑ Campeonato Nacional 1981. Ferro Carril Oeste (BA) 0–1 River Plate ↑ 1978 FIFA World Cup Argentina ™ ↑ 1978 World Cup All-Star Team ↑ La Selección de todos los tiempos. afa.com.ar